laion/Wikipedia-Exotic huggingface dataset:
কথাকলি

কথাকলি হল ভারতীয় শাস্ত্রীয় নৃত্যের একটি অন্যতম প্রধান ধারা। এতে এক প্রকার গল্প বলা হয়ে থাকে, যেখানে প্রথাগতভাবে অভিনেতা-নৃত্যশিল্পীরা বিভিন্ন রঙের রূপসজ্জা, পোশাক ও মুখোশ পড়েন। এটি ভারতের মালয়ালম ভাষী দক্ষিণ-পশ্চিম অঞ্চলের (কেরালা) হিন্দু প্রদর্শন কলা। কথাকলির প্রথাগত বিষয়বস্তু হল হিন্দু মহাকাব্য ও পুরাণে বর্ণিত লোক-পৌরাণিক গল্প, ধর্মীয় কিংবদন্তি, ও আধ্যাত্মিক ধারণা। নৃত্যের সাথে পরিবেশিত গান সংস্কৃত মালয়ালম ভাষায় গাওয়া হয়ে থাকে। আধুনিক রীতিতে ভারতীয় কথাকলি দলে নারী শিল্পীদেরও অন্তর্ভুক্ত করা হয়েছে, এবং পশ্চিমা গল্প, যেমন উইলিয়াম শেকসপিয়রের নাটক, উপযোগ করা হয়ে থাকে। ‘কথা’ শব্দের অৰ্থ কাহিনী ও ‘কলি’ শব্দের অৰ্থ অভিনয়। সামগ্ৰিকভাৱে কথাকলি শব্দের অভিধানিক অৰ্থ অভিনয় বা নাটক। এই নৃত্যের উদ্ভব হয় সপ্তদশ শতকে। তৎকালীন কেরেলার কোট্টারাক্কারার রাজা কেরল বৰ্মা কাষরিয়া ছামুরি রাজ্যে প্ৰচলিত ‘কৃষ্ণনাট্যম’ নৃত্য প্ৰদৰ্শনের জন্য সেই নৃত্যের প্ৰতিষ্ঠাতা ছামুরিরাজ মানবেদ রাজকে নিমন্ত্ৰণ করেছিলেন। কিন্ত সমগ্ৰ দক্ষিণ ভারতে তার নৃত্য বোঝার লোক নেই বলে ছামুরিরাজ কেরল বৰ্মার নিমন্ত্ৰণ প্ৰত্যাখান করেন। এতে অপমানিত হয়ে কেরল বৰ্মা নিজে ‘রামঅট্যম’ নামে এক নৃত্যের প্ৰচলন করেন। এতে শ্ৰীরামচন্দ্ৰের চরিত্ৰকে নিয়ে রচিত রামঅট্যমের মূল বিষয়বস্তু রামায়ণ, শিব পুরাণ, ভাগবত প্রভৃতি থেকে নেয়া হয়েছিল। কোট্টারাক্কারার রাজা কেরল বৰ্মাকেই কথাকলি নৃত্যের প্ৰবৰ্তক বলা হয়। ১৫৭৫ - ১৬৫০ সাল পর্যন্ত রাজত্ব করা এই রাজা কথাকলি নৃত্যের একনিষ্ঠ পৃষ্ঠপোষক ছিলেন। তার পরবৰ্তী রাজারা এই নৃত্যের অধিক উন্নতি ও সংস্কার সাধন করে। কালক্ৰমে পথে-ঘাটে ‘রামঅট্যম’ই কথাকলি রুপে প্ৰসিদ্ধি ও বিকাশ লাভ করে। কথাকলি নৃত্য এক ধরনের মূক অভিনয়। নৃত্যশিল্পী সকলে গান করে না ও কথাও বলে না। মঞ্চে গানের সাথে ঘণ্টা ও করতাল সংযোগে কাহিনী বিবৃত করা হয়। নৃত্যশিল্পীরা সংলাপের সাথে নানান অঙ্গ-ভংগি ও মুখভঙ্গীর দ্বারা মনের ভাব প্ৰকাশ করে। চৌষষ্ঠি প্ৰকার হস্ত সঞ্চালন রীতি কথাকলি নৃত্যতে প্ৰচলিত। এই নৃত্যতে চোখের পাতা ও ভ্ৰূর দ্ৰুত সঞ্চালন অতি সূক্ষ্ম ও অৰ্থপূৰ্ণ। এই নৃত্যের সাজসজ্জাতে লাল, সবুজ, হলুদ, কমলা ও বেগুনি রঙের পোশাকের অধিক প্ৰচলন দেখা যায়। বিভিন্ন শ্ৰেণীর নৃত্যশিল্পীরা বিভিন্ন ধরনের রুপসজ্জা ব্যবহার করে। পুরুষ চরিত্ৰতের থেকে নারী চরিত্ৰের সাজসজ্জা আপেক্ষাকৃত ভাবে সরল। চান্দু পানিক্কর কুঞ্জু কুরুপ রামুন্নি নায়ার কৃষ্ণন কুট্টি গোপী নাথ উইলিয়ামস ২০০৪, পৃ. ৮৩-৮৪, অন্য ধারাগুলো হচ্ছে কত্থক, ভরতনট্যম, কুচিপুড়ি, মণিপুরী, ওড়িশি, চাউ, সাত্রিয়া, যগসগ্ন, ও ভগবত মেলা।। লোচেফেল্ড, জেমস জি. (২০০২)। The Illustrated Encyclopedia of Hinduism: A-M। দ্য রোসেন পাবলিশিং গ্রুপ। পৃষ্ঠা ৩৫৯। আইএসবিএন 978-0-8239-3179-8।  ক্লাউস, পিটার জে. Claus; ডায়মন্ড, সারা; মিলস, মার্গারেট অ্যান (২০০৩)। South Asian Folklore: An Encyclopedia। রোটলেজ। পৃষ্ঠা ৩৩২–৩৩৩। আইএসবিএন 978-0-415-93919-5।  ক্রামারে, চেরিস; স্পেন্ডার, ডেল (২০০৪)। Routledge International Encyclopedia of Women: Global Women's Issues and Knowledge। রোটলেজ। পৃষ্ঠা ২৯৫–২৯৬। আইএসবিএন 978-1-135-96315-6।  জারিলি ২০০০, পৃ. xi, ১৭–১৯। জারিলি ২০০০, পৃ. ৩। জারিলি ২০০০, পৃ. ১৯১। ডহার্টি, ডায়ান (২০০৫)। "The Pendulum of Intercultural Performance: Kathakali King Lear at Shakespeare's Globe"। Asian Theatre Journal। জন্স হপকিন্স বিশ্ববিদ্যালয় প্রেস। ২২ (১): ৫২–৭২। ডিওআই:10.1353/atj.2005.0004।  জারিলি, ফিলিপ বি. (২০০০)। Kathakali Dance-drama: Where Gods and Demons Come to Play। রোটলেজ। আইএসবিএন 978-0-415-13109-4।
অনিরুদ্ধ কায়স্থ

অনিৰুদ্ধ কায়স্থ ষোড়শ-সপ্তদশ শতকের একজন কবি। তার পিতার নাম রামচন্দ্ৰ বা রামরুদ্ৰদেব। পিতামহ মাধবদেব ককায়েক দামোদর ওরফে রুপচন্দ্ৰ গিরী। পূব কোচ রাজ্যের রাজা রঘূদেব-এর রাজসভার কবি ছিলেন। রাজা রঘূদেবের পৃষ্ঠপোষকতায় তিনি ভাগবত-এর ২য় এবং ৫ম স্কন্ধর পদ বর্ণনা করেন। পঞ্চম খণ্ডের রচনাকাল ১৬০২ সন হতে পারে বলে ধারণা করা হয়। বৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী
আফগানিস্তান রাজ্য

আফগান রাজ্য বা আফগানিস্তান রাজ্য (পশতু: د افغانستان واکمنان, দ্য আফগানিস্তান ওয়াকমানান; ফার্সি: پادشاهي افغانستان, পাদেশাহি-এ-আফগানিস্তান) ছিল ১৯২৬ খ্রিষ্টাব্দে দক্ষিণ এশিয়ায় প্রতিষ্ঠিত একটি সাংবিধানিক রাজতান্ত্রিক রাষ্ট্র। এই রাষ্ট্র আফগানিস্তান আমিরাতের উত্তরসুরি। ক্ষমতারোহণের সাত বছর পর আমানউল্লাহ খান এই রাষ্ট্রের প্রথম বাদশাহ হন। আমানউল্লাহ খান দেশের আধুনিকীকরণ করতে চেয়েছিলেন। এর ফলে দেশে কয়েকবার অসন্তোষ দেখা দেয়। বিদ্রোহ সৃষ্টির পর ১৯২৯ খ্রিষ্টাব্দে তিনি তার ভাই ইনায়েতউল্লাহ খানের হাতে ক্ষমতা দিয়ে পদত্যাগ করেন। ইনায়েতউল্লাহ খান মাত্র তিনদিন ক্ষমতায় ছিলেন। এরপর বিদ্রোহের নেতা হাবিবউল্লাহ কালাকানি ক্ষমতা গ্রহণ করেন। দশ মাস পরে আমানউল্লাহ খানের যুদ্ধমন্ত্রী মুহাম্মদ নাদির ভারত থেকে নির্বাসন ত্যাগ করে আফগানিস্তান ফিরে আসেন। তার ব্রিটিশ সমর্থিত বাহিনী কাবুল দখল করে নেয়। এরপর হাবিবউল্লাহ কালাকানিকে মৃত্যুদণ্ড দেয়া হয়। মুহাম্মদ নাদির এরপর শাসনভার লাভ করেন। ১৯২৯ খ্রিষ্টাব্দের অক্টোবরে তাকে বাদশাহ ঘোষণা করা হয়। তিনি আমানউল্লাহ খানের অনেক সংস্কার বন্ধ করেছিলেন। তার মৃত্যুর পর তার পুত্র মুহাম্মদ জহির শাহ আফগানিস্তানের বাদশাহ হন। মুহাম্মদ জহির শাহ ১৯৭৩ খ্রিষ্টাব্দে তার চাচাত ভাই মুহাম্মদ দাউদ খান কর্তৃক ক্ষমতাচ্যুত হন। দাউদ খান রাজতন্ত্রের বদলে প্রজাতন্ত্র স্থাপন করেছিলেন। জহির শাহর সময় আফগানিস্তানের সাথে অন্যান্য দেশের সম্পর্ক বৃদ্ধি পায়। এদের মধ্যে রয়েছে সোভিয়েত ইউনিয়ন, যুক্তরাজ্য ও যুক্তরাষ্ট্র। ১৯৩৪ খ্রিষ্টাব্দের ২৭ সেপ্টেম্বর জহির শাহর শাসনামলে আফগানিস্তান লীগ অফ নেশনসে যোগ দেয়। দ্বিতীয় বিশ্বযুদ্ধের সময় আফগানিস্তান নিরপেক্ষ ছিল। মুহাম্মদ দাউদ খান তার প্রধানমন্ত্রীত্বকালে শিল্পায়ন ও শিক্ষার উন্নয়নের জন্য প্রচেষ্টা চালিয়েছেন। আফগানিস্তানের বাদশাহ বারাকজাই রাজবংশ আফগানিস্তানে ইউরোপীয় প্রভাব সুন্নি মুসলিম রাজবংশের তালিকা আমানউল্লাহ খানের সংস্কার ও গৃহযুদ্ধ Rubin, Barnett। "DĀWŪD KHAN"। Ehsan Yarshater। Encyclopædia Iranica (Online সংস্করণ)। United States: Columbia University। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ January 2008।  এখানে তারিখের মান পরীক্ষা করুন: |সংগ্রহের-তারিখ= (সাহায্য) "History of Afghanistan"। History of Afghanistan। ২০১৫-০৯-১৪ তারিখে মূল থেকে আর্কাইভ করা। সংগ্রহের তারিখ ২০০৯-০৩-২০।  History of Afghanistan
মুহাম্মদ আইয়ুব খান (আফগানিস্তানের আমির)

গাজি মুহাম্মদ আইয়ুব খান (পশতু: غازي محمد ايوب خان) (১৮৫৭ – ৭ এপ্রিল ১৯১৪, উর্দু: غازی محمد ایوب خان) (মিওয়ান্দের বিজয়ী বা আফগান প্রিন্স চার্লি নামেও পরিচিত) ছিলেন আফগানিস্তানের আমির। ১৮৭৯ খ্রিষ্টাব্দের ১২ অক্টোবর থেকে ১৮৮০ খ্রিষ্টাব্দের ৩১ মে পর্যন্ত তিনি আমির ছিলেন। এছাড়া তিনি হেরাত প্রদেশের গভর্নর হিসেবে দায়িত্ব পালন করেছেন। দ্বিতীয় ইঙ্গ-আফগান যুদ্ধের সময় তিনি আফগান নেতা ছিলেন। আফগানিস্তানে তাকে জাতীয় বীর হিসেবে সম্মান করা হয়। পেশাওয়ারে তাকে দাফন করা হয়েছে। তার পিতা ছিলেন শের আলি খান এবং মাতা ছিলেন প্রভাবশালী মুহমান্দ নেতার কন্যা। ১৮৮০ খ্রিষ্টাব্দের ২৭ জুলাই আইয়ুব খান মিওয়ান্দের যুদ্ধে জর্জ বুরোসের ব্রিটিশ বাহিনীকে পরাজিত করেছিলেন। দ্বিতীয় ইঙ্গ-আফগান যুদ্ধে এটি ছিল ইঙ্গ-ভারতীয় বাহিনীর সবচেয়ে বড় পরাজয়। তিনি কান্দাহারে সুসজ্জিত ব্রিটিশ বাহিনীর উপর আক্রমণের জন্য অগ্রসর হয়েছিলেন। তবে এতে তিনি ব্যর্থ হন। ১ সেপ্টেম্বর কান্দাহারের যুদ্ধে জেনারেল ফ্রেডেরিক রবার্টসের বাহিনীর কাছে তিনি পরাজিত হন। এরপর দ্বিতীয় ইঙ্গ-আফগান যুদ্ধ সমাপ্ত হয়। এক বছর পর আবদুর রহমান খানের কাছ থেকে আইয়ুব খান কান্দাহার পুনরায় অধিকারের চেষ্টা করেন, কিন্তু তিনি ব্যর্থ হন। "আফগানিস্তানের স্বাধীন শাসক হিসেবে নিজ ক্ষমতা অনুধাবন করার সুযোগ আইয়ুব খানের ছিল[sic]। কুশক জেলার কিছু গোত্র বিদ্রোহ করার পর তিনি তাদের শাস্তি দেয়ার জন্য হেরাত থেকে একটি বাহিনী পাঠাতে চেয়েছিলেন; কিন্তু তিনি তার লোকেদের যেতে বললে তারা যেতে অস্বীকার করে, কারণ তিনি দীর্ঘদিন তাদের বেতন দেননি।" টোয়ালিনগেট সান হতে, বৃহস্পতিবার, ৩ ফেব্রুয়ারি ১৮৮১। আইয়ুব খান পারস্যে পালিয়ে গিয়েছিলেন। ১৮৮৮ খ্রিষ্টাব্দে পারস্যে ব্রিটিশ রাষ্ট্রদূতের সাথে আলোচনার পর তিনি ব্রিটিশ রাজের পেনশন প্রাপ্ত হন। তিনি ভারতে আসার পর রাজনৈতিক কর্মকর্তা উইলিয়াম ইভান্স-গর্ড‌ন তার দায়িত্ব নেন। উইলিয়াম করাচি থেকে রাওয়ালপিন্ডি পর্যন্ত তার সাথে ছিলেন। ১৯১৪ খ্রিষ্টাব্দে মুহাম্মদ আইয়ুব খান মারা যান। মৃত্যুর আগপর্যন্ত তিনি ভারতে বসবাস করেছেন। বর্তমানে আফগানিস্তানে তাকে আফগানিস্তানের জাতীয় বীর হিসেবে স্মরণ করা হয়। পেশাওয়ারে দুররানি কবরস্থানে শাইখ হাবিবের মাজারের পাশে তাকে দাফন করা হয়েছে। Hamid। "Afghanistan Monarchs"। afghanistantourism.net। ২০১২-০৩-২৭ তারিখে মূল থেকে আর্কাইভ করা। সংগ্রহের তারিখ ২০১১-০৭-১৪।  Wahid Momand। "Leaders"। Afghanland.com। ২০১১-০৭-০৯ তারিখে মূল থেকে আর্কাইভ করা। সংগ্রহের তারিখ ২০১১-০৭-১৪।  various। "Cities"। The Columbia Encyclopedia, 6th ed.।  Chisholm 1911। Skelton ও Bulloch 1912, পৃ. 395। উৎস Skelton, Constance Oliver; Bulloch, John Malcolm (১৯১২)। Gordons under Arms: A Biographical Muster Roll of Officers named Gordon in the Navies and Armies of Britain, Europe, America and in the Jacobite Risings। Aberdeen University Studies No. 59। Aberdeen: Printed for the University।  চিসাম, হিউ, সম্পাদক (১৯১১)। "Ayub Khan"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Relic hunters rob gravestone of Sardar Ayub Khan (The News, 7th June 2010)[স্থায়ীভাবে অকার্যকর সংযোগ] Relics stolen from graveyard still untraced (The News, 10th June 2010)[স্থায়ীভাবে অকার্যকর সংযোগ] Here lies the Victor of Maiwand by Dr. Ali Jan ওয়েব্যাক মেশিনে আর্কাইভকৃত ২৫ মে ২০১১ তারিখে উইকিমিডিয়া কমন্সে মুহাম্মদ আইয়ুব খান (আফগানিস্তানের আমির) সংক্রান্ত মিডিয়া রয়েছে।
মুহাম্মদ ইয়াকুব খান

মুহাম্মদ ইয়াকুব খান (১৮৪৯ – ১৫ নভেম্বর ১৯২৩) ছিলেন আফগানিস্তানের আমির। ১৮৭৯ খ্রিষ্টাব্দের ২১ ফেব্রুয়ারি থেকে ১২ অক্টোবর পর্যন্ত তিনি আমিরের পদে ছিলেন। তিনি তার পূর্ববর্তী শাসক শের আলি খানের পুত্র। মুহাম্মদ ইয়াকুব খান হেরাত প্রদেশের গভর্নর ছিলেন। ১৮৭০ খ্রিষ্টাব্দে তিনি তার পিতার বিরুদ্ধে বিদ্রোহ করার সিদ্ধান্ত নিয়েছিলেন। পরে ১৮৭৪ খ্রিষ্টাব্দে তিনি বন্দী হন। ১৮৭৮ খ্রিষ্টাব্দে দ্বিতীয় ইঙ্গ-আফগান যুদ্ধ শুরু হয়। শের আলি খান পরে রাজধানী থেকে পালিয়ে যান। পরের বছর ফেব্রুয়ারি মাসে দেশের উত্তরে তিনি মৃত্যুবরণ করেন। তার উত্তরসুরি ইয়াকুব খান ১৮৭৯ খ্রিষ্টাব্দের মে মাসে ব্রিটেনের সাথে গান্দমাকের সন্ধি স্বাক্ষর করেন। এর ফলে আফগানিস্তানের বৈদেশিক সম্পর্কের নিয়ন্ত্রণ ব্রিটেনের হাতে যায়। একই বছরের অক্টোবরে মুহাম্মদ আইয়ুব খান এই সন্ধির বিরুদ্ধে অবস্থান নেন। ফলশ্রুতিতে ইয়াকুব খান পদত্যাগ করেন। এরপর আইয়ুব খান আমির হন। দ্বিতীয় ইঙ্গ-আফগান যুদ্ধের সময় ব্রিটিশরা আমির শের আলি খানের বাহিনীকে পরাজিত করেন। নতুন আমির ইয়াকুব খানকে ব্রিটিশদের শর্ত প্রদান করা হয়। এই আলোচনায় পিয়েরে লুই নেপোলিয়ন কাভাগনারি অন্যতম প্রধান ব্যক্তি ছিলেন। তিনি ইস্ট ইন্ডিয়া আর্মির ১ম বেঙ্গল ফুসিলিয়ার্স‌ে দায়িত্বপালন করেছেন। পরে তাকে রাজনৈতিক দপ্তরে বদলি করা হয়। তিনি পেশওয়ারের ডেপুটি কমিশনার হয়েছিলেন। ১৮৭৮ খ্রিষ্টাব্দে ভাইসরয় লর্ড লিটন তাকে কাবুলে দায়িত্ব দিয়ে পাঠিয়েছিলেন। তবে আফগানরা তাকে প্রত্যাখ্যান করেছিল। দ্বিতীয় আফগান যুদ্ধ শুরু হওয়ার কারণসমূহের মধ্যে এই ঘটনা অন্যতম। ১৮৭৯ খ্রিষ্টাব্দের মে মাসে ইয়াকুব খান গান্দমাক আসেন। এখানে কাভাগনারির সাথে তার আলোচনা হয়। আলোচনার ফলশ্রুতিতে গান্দমাকের সন্ধি স্বাক্ষরিত হয়। ইয়াকুব খান ব্রিটিশদের নিকট অঞ্চল সমর্পণ করেন এবং কাবুলে ব্রিটিশ দূতের অবস্থান মেনে নেন। জুলাই মাসে কাভাগনারি কাবুলে ব্রিটিশ রেসিডেন্টের পদ গ্রহণ করেন। তিনি বেপরোয়া ও অহংকারী হিসেবে পরিচিতি পান। তার এরূপ আচরণ অনেক ইংরেজের কাছেও অগ্রহণযোগ্য বিবেচিত হত। কাবুলের পরিস্থিতি অশান্ত হয়ে পড়ার পর আমিরের কাছে বেতন না পাওয়া কিছু সৈনিক সেপ্টেম্বরে বিদ্রোহ করে ও রেসিডেন্সি আক্রমণ করে কাভাগনারিকে হত্যা করে। এরপর ব্রিটিশরা কাবুল দখল করার জন্য অগ্রসর হয় এবং আফগানদের বিরুদ্ধে আক্রমণ শুরু করে। ইয়াকুব খান ক্ষমতা ত্যাগ করে ব্রিটিশ শিবিরে আশ্রয় নেন। ডিসেম্বরে তাকে ভারতে পাঠানো হয়। মুহাম্মদ ইয়াকুব খান ১৯২৩ খ্রিষ্টাব্দের ১৫ নভেম্বর মৃত্যুবরণ করেন। আফগানিস্তানের বাদশাহদের তালিকা  চিসাম, হিউ, সম্পাদক (১৯১১)। "Yakub Khan"। ব্রিটিশ বিশ্বকোষ। 28 (১১তম সংস্করণ)। কেমব্রিজ ইউনিভার্সিটি প্রেস। পৃষ্ঠা 898। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উইকিমিডিয়া কমন্সে মুহাম্মদ ইয়াকুব খান সংক্রান্ত মিডিয়া রয়েছে।
জ্বীনের মসজিদ

জ্বীনের মসজিদ বাংলাদেশের লক্ষ্মীপুরের রায়পুরে অবস্থিত একটি প্রাচীন মসজিদ; যা আনুমানিক ১৮'দশ শতকের শেষার্ধে নির্মিত হয়েছে। মসজিদটি এলাকায় ‘মৌলভী আবদুল্লাহ সাহেবের মসজিদ’ বলে পরিচিতি হলেও এর সামনে সিঁড়ির কাছে লাগানো শিলালিপিতে একে ‘মসজিদ-ই-জামে আবদুল্লাহ’ বলা হয়েছে। ঐতিহাসিক এই মসজিদটি লক্ষীপুর জেলার রায়পুর পৌর শহর থেকে ৮/৯ শ’ গজ পূর্বে পীর ফয়েজ উল্লাহ সড়কের দক্ষিণ দিকে অবস্থিত। দিল্লীর শাহী জামে মসজিদের নকশায় নির্মিত এই মসজিদটি ১১০ ফুট দৈর্ঘ্য ও ৭০ ফুট প্রস্থ বিশিষ্ট এবং মাটি থেকে ১০ ফুট উঁচুতে অবস্থিত। এর ভিটির উচ্চতা ১৫ ফুট যা ১৩ ধাপ সিঁড়িযুক্ত। এর দেয়ালের প্রস্থ ৮ ফুট। মসজিদের সম্মুখের মিনারটি ২৫ ফুট উচ্চতার তিন গম্বুজ বিশিষ্ট। সু-উচ্চ প্রাচীর বিশিষ্ট এই মসজিদটির নিচে দক্ষিণাংশে একটি বিরাট প্রকোষ্ট রয়েছে; যেটি সব-সময় কালো পানিতে পূর্ণ থাকে। মসজিদটির তলদেশে ২০ ফুট নিচে রয়েছে ৩ কামরা বিশিষ্ট একটি গোপন ইবাদতখানা, যেখানে বসে ধ্যানে মগ্ন থাকতেন এর প্রতিষ্ঠাতা মাওলানা আবদুল্লাহ। মসজিদটির সামনে একটি ও পার্শ্বে আরেকটি দিঘী রয়েছে। বাংলাদেশের মসজিদের তালিকা চট্টগ্রাম বিভাগের মসজিদের তালিকা "জ্বীনের মসজিদ"। বাংলাদেশ জাতীয় তথ্য বাতায়ন। গণপ্রজাতন্ত্রী বাংলাদেশ সরকার। জুন, ২০১৪। ২৪ জানুয়ারি ২০১৭ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৫।  এখানে তারিখের মান পরীক্ষা করুন: |তারিখ= (সাহায্য) "জ্বীনের মসজিদ!"। বাংলানিউজটোয়েন্টিফোর.কম। ১৭ ফেব্রুয়ারি ২০১৫। ৫ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ৮ ডিসেম্বর ২০১৫।  উদ্ধৃতি ত্রুটি: <ref> ট্যাগ বৈধ নয়; আলাদা বিষয়বস্তুর সঙ্গে "বানি" নামটি একাধিক বার সংজ্ঞায়িত করা হয়েছে জ্বীনের মসজিদ - লক্ষ্মীপুর জেলা তথ্য বাতায়ন।
এম এ মোত্তালিব টেকনিকেল এন্ড বিজনেস ম্যানেজমেন্ট কলেজ

এম এ মোত্তালিব টেকনিকেল এন্ড বিজনেস ম্যানেজমেন্ট কলেজ (ইংরেজি: M A Mottalib Technical and Business Management College) মহিমাগঞ্জ ইউনিয়ন এ অবস্থিত একটি শিক্ষাপ্রতিষ্ঠান। এম এ মোত্তালিব টেকনিকেল এন্ড বিজনেস ম্যানেজমেন্ট কলেজ ২০০৪ সালে প্রতিষ্ঠা লাভ করে । স্কাউটিং খেলাধুলা (অ্যাথলেটিক্স, ক্রিকেট ও ফুটবল) বিতর্ক সাংস্কৃতিক অনুষ্ঠান শিক্ষা সফর ইত্যাদি বাংলাদেশের কলেজের তালিকা "এম এ মোত্তালিব টেকনিকেল এন্ড বিজনেস ম্যানেজমেন্ট কলেজ"। gaibandha.gov.bd। সংগ্রহের তারিখ ২০১৫-১২-০৮। [স্থায়ীভাবে অকার্যকর সংযোগ]
অনন্ত কন্দলী

অনন্ত কন্দলী ষোড়শ শতকের একজন অসমীয়া বৈষ্ণব কবি। তিনি শ্রীমন্ত শঙ্করদেব-এর শিষ্য ছিলেন। অনন্ত কন্দলী ভাগবত-এর ষষ্ঠ স্কন্ধ এবং দশম স্কন্ধর অনুবাদ প্ৰসঙ্গে নিজের আত্মপরিচয় দেন। সেই বিবরণ অনুযায়ী তার জন্মস্থান হাজো অঞ্চলে। সাহিত্যিক নাম রত্ন পাঠক৷ জন্মসূত্ৰে ব্ৰাহ্মণ অনন্ত কন্দলীর প্ৰকৃত নাম ছিল হরিচরণ। পরে তৰ্ক শাস্ত্রের উপর ভিত্তি করে ব্যুত্পত্তিগতভাবে 'অনন্ত কন্দলী' নাম লাভ করেন। পরে আবার চন্দ্ৰভারতী, ভাগবতাচাৰ্য, ভাগবত ভট্টাচাৰ্য আদি বিভূষণে ভূষিত হন। অনন্ত কন্দলী খ্ৰীষ্টীয় ষোড়শ শতাব্দীর তৃতীয় এবং চতুৰ্থ দশকের ভিতর অৰ্থাৎ ১৫২০-১৫৩০ খ্ৰীষ্টাব্দের ভিতর সম্ভবতঃ জন্ম গ্ৰহণ করে ষোড়শ শতাব্দীর শেষ পর্যন্ত জীবিত ছিলেন। কন্দলী দশম স্কন্ধরে তার আত্মপরিচয় এভাবে বর্ণনা করেন - রতন পাঠক নামে পণ্ডিত পরম৷ ভাগবত শাস্ত্ৰে যার আছিল বিক্ৰম৷৷ শ্ৰীহরিচরণ নামে তাহান সন্ততি৷ ব্যাকরণ পঢ়ি নাম শ্ৰীচন্দ্ৰভারতী৷৷ তৰ্কত লভিলা নাম অনন্ত কন্দলী৷ ভাগবতে আচাৰ্য পদবী ভৈলা আৰ্যজন৷৷ ভাগবত ভট্টাচাৰ্য বোলে আৰ্যজনে৷ তেহো বিরচিলা পদ কৃষ্ণ'র চরণে৷৷ অনন্ত কন্দলী মহিলা এবং শূদ্ৰকে ধরে সমাজের সবার ভিতর ধৰ্মবিশ্বাস জাগে বলে শাস্ত্ৰ রচনা করেছিলেন। গুরু শ্রীমন্ত শঙ্করদেব-এর অণুরোধে তিনি ভাগবত-পুরাণ এর দশম খণ্ড অনুবাদ করেছিলেন। এই রচনায় শঙ্করদেবের প্ৰভাব দেখতে পাওয়া যায়। তিনি মাধব কন্দলী-এর মূল পুথিগ্রন্থের সহায়ক রামায়ণ-এর পাঁচটা খণ্ড লিখেছিলেন। সেইগুলোকে মাধব কন্দলীর রামায়ণ-এর বৈষ্ণব সংস্করণ বলে অভিহিত করা হয়। তিনি ভাগবত এর পঞ্চম এবং ষষ্ঠ খণ্ড অনুবাদ করেছিলেন বলা হয়। অনন্ত কন্দলীর সমস্ত কাব্য হল- কাব্য: কুমার-হরণ কাব্য বৃত্রাসুর বধ ধর্মতত্ত্ব সম্পর্কিত: জীবতুতি বৈষ্ণবামৃত ভাগবত-পুরাণের অনুবাদ: দশম(মধ্য এবং অন্ত্য) রামায়ণের অনুবাদ: অযোধ্যাকাণ্ড অরণ্যকাণ্ড কিষ্কিন্ধ্যাকাণ্ড স্মৃতি-শাস্ত্র সম্পাদনা: নীতিরত্ন কল্পদ্রুম Ganga Ram Garg (১৯৯২)। "Encyclopaedia of the Hindu World"। Concept Publishing Company। পৃষ্ঠা 428–429। সংগ্রহের তারিখ এপ্রিল ১৬, ২০১২।  Satyendranath Sarma (১৯৭৬)। "Assamese literature"। Otto Harrassowitz, Wiesbaden। পৃষ্ঠা 61। সংগ্রহের তারিখ এপ্রিল ১৬, ২০১২।  অসমীয়া সাহিত্যৰ সমীক্ষাত্মক ইতিবৃত্ত, লেখক - ডঃ সত্যেন্দ্ৰনাথ শৰ্মা, প্ৰকাশক - প্ৰতিমা দেৱী। ১৯৯৬, গুৱাহাটী, পৃষ্ঠা ৫৫-৫৬
কবিশেখর ভট্টাচার্য

কবিশেখর ভট্টাচার্য হলেন ১৮ শতকের একজন কবি। চারু সিংহ এবং প্রেমদাসুন্দরীর আজ্ঞাক্ৰমে 'হরি বংশের পদ' অনুবাদ করেন। এই অনুবাদে কবি তার নিজস্ব কল্পনারও সংমিশ্ৰণ ঘটান। বৰ্মন, শিৱনাথ (২০০০). অসমীয়া জীৱনী অভিধান. চ'ফিয়া প্ৰেছ এণ্ড পাব্লিচাৰ্ছ প্ৰা: লি:, গুৱাহাটী, পৃ: ৪৭
হ্যারি পটার অ্যান্ড দ্য গবলেট অব ফায়ার (চলচ্চিত্র)

হ্যারি পটার অ্যান্ড দ্য গবলেট অব ফায়ার জে. কে. রাউলিং রচিত একই নামের উপন্যাস অবলম্বনে ২০০৫ সালে নির্মিত একটি ফ্যান্টাসি-অ্যাডভেঞ্চার চলচ্চিত্র। এটি হ্যারি পটার চলচ্চিত্র সিরিজের চতুর্থ চলচ্চিত্র। এটি পরিচালনা করেন মাইক নিউয়েল। এর চিত্রনাট্য রচনা করেন স্টিভ ক্লোভস এবং প্রযোজনা করেন ডেভিড হেয়ম্যান। এটি হ্যারি পটারের হগওয়ার্টসে চতুর্থ বছরের কাহিনী নিয়ে আবর্তিত যখন গবলেট অব ফায়ার হ্যারি পটারকে দ্য ট্রাইউইজার্ড টুর্নামেন্টে অংশগ্রহণের জন্য নির্বাচিত করে। চলচ্চিত্রটিতে হ্যারি পটার চরিত্রে অভিনয় করেন ড্যানিয়েল র‌্যাডক্লিফ এবং হ্যারির বন্ধু রন ও হারমায়োনি চরিত্রে অভিনয় করেন রুপার্ট গ্রিন্ট এবং এমা ওয়াটসন। এর পূর্ববর্তী চলচ্চিত্র হলো হ্যারি পটার অ্যান্ড দ্য প্রিজনার অব আজকাবান এবং পরবর্তি চলচ্চিত্র হলো হ্যারি পটার অ্যান্ড দি অর্ডার অব দ্য ফিনিক্স। চলচ্চিত্রটির চলচ্চিত্রায়ণ শুরু হয় ২০০৪ সালের প্রথমদিকে। ১৮ নভেম্বর, ২০০৫ সালে চলচ্চিত্রটি মুক্তি পায়। এটি উল্লেখযোগ্য বাণিজ্যিক সাফল্য অর্জনে সক্ষম হয়। বিশ্বজুড়ে চলচ্চিত্রটি প্রায় ৯০০ মিলিয়ন মার্কিন ডলার আয় করে। চলচ্চিত্রটির চরিত্রগুলোর পূর্ণবিকাশ এবং সূক্ষ্মতা, কাহিনী এবং অভিনয়ের জন্য সমালোচকদের দ্বারা প্রশংসিত হয়। এটি একাডেমি পুরস্কারে সেরা শিল্প নির্দেশনার জন্য মনোনয়ন পায়। মূল নিবন্ধঃ হ্যারি পটার চলচ্চিত্র সিরিজের কুশীলবদের তালিকা হ্যারি পটার - ড্যানিয়েল র‌্যাডক্লিফ রন উইজলি - রুপার্ট গ্রিন্ট হারমায়োনি গ্রেঞ্জার - এমা ওয়াটসন বার্টি ক্রাউচ জুনিয়র - ডেভিড টেন্যান্ট রুবিয়াস হ্যাগ্রিড - রোবি কলট্রেন লর্ড ভলডেমর্ট - র‌্যালফ ফাইনেস অ্যালবাস ডাম্বলডোর - মাইকেল গ্যামবন ড্রেকো ম্যালফয় - টম ফেল্টন সেভেরাস স্নেইপ - অ্যালান রিকম্যান মিনার্ভা ম্যাকগোনাগল - ম্যাগি স্মিথ "Harry Potter and the Goblet of Fire (2005)"। Box Office Mojo। সংগ্রহের তারিখ ৫ ফেব্রুয়ারি ২০০৯।  "The 78th Academy Awards - 2006"।  উইকিউক্তিতে হ্যারি পটার অ্যান্ড দ্য গবলেট অব ফায়ার (চলচ্চিত্র) সম্পর্কিত উক্তির সংকলন রয়েছে। অফিসিয়াল ওয়েবসাইট ইন্টারনেট মুভি ডেটাবেজে হ্যারি পটার অ্যান্ড দ্য গবলেট অব ফায়ার (ইংরেজি) অলমুভিতে হ্যারি পটার অ্যান্ড দ্য গবলেট অব ফায়ার (ইংরেজি) বক্স অফিস মোজোতে হ্যারি পটার অ্যান্ড দ্য গবলেট অব ফায়ার (ইংরেজি) রটেন টম্যাটোসে হ্যারি পটার অ্যান্ড দ্য গবলেট অব ফায়ার (ইংরেজি) মেটাক্রিটিকে হ্যারি পটার অ্যান্ড দ্য গবলেট অব ফায়ার (ইংরেজি)
উজির আকবর খাঁ

উজির আকবর খাঁ (১৮১৬–১৮৪৫; ফার্সি: وزير اکبر خان), জন্মনাম মুহম্মদ আকবর খাঁ (محمد اکبر خان) (আমির আকবর খাঁ নামেও পরিচিত) (امير اکبر خان) ছিলেন আফগান রাজপুত্র, সেনাপতি ও আমির। ১৮৪২ খ্রিষ্টাব্দে তিনি আমির হন। এরপর মৃত্যুর আগপর্যন্ত তিন বছর তিনি আমির ছিলেন। ১৮৩৭ খ্রিষ্টাব্দে জামরুদের যুদ্ধে আফগানিস্তানের দ্বিতীয় রাজধানী পেশাওয়ার পুনরুদ্ধার প্রচেষ্টার সময় তার খ্যাতি বৃদ্ধি পায়। উজির আকবর খাঁ প্রথম ইঙ্গ-আফগান যুদ্ধে সামরিকভাবে সক্রিয় ছিলেন। এই যুদ্ধ ১৮৩৯ থেকে ১৮৪২ খ্রিষ্টাব্দ পর্যন্ত চলেছিল। ১৮৪১ থেকে ১৮৪২ খ্রিষ্টাব্দে কাবুলে জাতীয় বাহিনীর নেতৃত্ব ও এলফিনস্টনের বাহিনীর উপর আক্রমণে নেতৃত্ব দানের জন্য তিনি পরিচিত। ১৮৪২ খ্রিষ্টাব্দের মে মাসে তিনি আফগানিস্তানের আমির হন। আকবর খান ১৮১৬ খ্রিষ্টাব্দে জন্মগ্রহণ করেন। তার পিতা ছিলেন আমির দোস্ত মুহম্মদ খাঁ ও মা ছিলেন মিরমেন খাদিজা পুপালজাই। দোস্ত মুহাম্মদ খাঁর ২ স্ত্রী, ৮ পুত্র (উজির আকবর খানসহ) এবং ২ কন্যা ছিল। ১৮৩৬ খ্রিষ্টাব্দে দোস্ত মুহম্মদ খাঁর বাহিনী তার পুত্র উজির আকবর খাঁর অধীনে জামরুদের যুদ্ধে শিখদের বিরুদ্ধে লড়াই করে। এই স্থান বর্তমান পেশাওয়ারের ১৫ কিমি পশ্চিমে অবস্থিত। তবে দোস্ত মুহম্মদ খাঁ পেশাওয়ার দখল করেননি। এর বদলে তিনি শিখদের বিরুদ্ধে সহায়তা করার জন্য গভর্নর জেনারেল ব্যারন অকল্যান্ডকে চিঠি লেখেন। এর ফলে আফগানিস্তানে ব্রিটিশ হস্তক্ষেপের পথ অনেকাংশে খুলে যায়। আকবর খাঁ কাবুলের ব্রিটিশ মিশনের বিরুদ্ধে একটি বিদ্রোহে নেতৃত্ব দিয়েছিলেন। এতে উইলিয়াম হে ম্যাকনাগটেন, আলেক্সান্ডার বার্ন‌স এবং ঘাটিতে ৪,৫০০ লোক ছিল। ১৮৪১ খ্রিষ্টাব্দের নভেম্বরে আকবর খান মেজর জেনারেল উইলিয়াম এলফিনস্টনের উপর অবরোধ আরোপ করেন। এলফিনস্টন তার বাহিনী নিয়ে পেশাওয়ারে চলে যাওয়ার সুযোগ পান। ১৮৪২ খ্রিষ্টাব্দের জানুয়ারিতে যাত্রাপথে তাদের উপর আক্রমণ করে নিশ্চিহ্ন করে দেয়া হয়। ইতিহাসবিদদের মতে আকবর খান পুরো বাহিনীকে নিশ্চিহ্ন করে দিতে চাননি। রাজনৈতিকভাবে কৌশলী হওয়ার কারণে তিনি ব্রিটিশদের চলে যেতে দিয়ে নিজ নিয়ন্ত্রণ সুসংহত করার সময় পাওয়া যাবে এমনটা বুঝতে পেরেছিলেন। অন্যদিকে ১৬,৫০০ লোকের হত্যার ঘটনা ব্রিটিশরা মেনে নিত না এবং এর ফলশ্রুতিতে প্রতিশোধ নেয়ার জন্য আরেকটি বাহিনী প্রেরণের আশঙ্কা ছিল। পরের বছর ঠিক এই ঘটনা ঘটে। ১৮৪২ খ্রিষ্টাব্দের মে মাসে আকবর খাঁ কাবুলের বালা হিসার দুর্গ দখল করেন। এবং আফগানিস্তানের আমির হন। ১৮৪৫ খ্রিষ্টাব্দে মৃত্যুর আগপর্যন্ত তিন আমির ছিলেন। জর্জ ম্যাকডোনাল্ড ফ্রেসারের উপন্যাস ফ্ল্যাশম্যানে আকবর খান একটি গুরুত্বপূর্ণ চরিত্র। এছাড়া তার নামে আফগানিস্তানে উজির আকবর খাঁ প্রাদেশিক গ্রেড নামে প্রতিবছর একটি স্থানীয় ক্রিকেট টুনামের্ন্টের আয়োজন করা হয়। এতে প্রতিটি প্রদেশ থেকে একটি করে দল অংশ নেয়। প্রথম ইঙ্গ-আফগান যুদ্ধ Adamec, Ludwig W. (২০১১)। Historical Dictionary of Afghanistan। Scarecrow Press। পৃষ্ঠা xxi। আইএসবিএন 0-8108-7957-3। সংগ্রহের তারিখ ২০১২-০৫-২৬।  "THE GREAT GAME"। Library of Congress Country Studies। ১৯৯৭। সংগ্রহের তারিখ ২০১৩-০১-১৩।  Christopher Buyers। "Afghanistan, The Barakzai dynasty, genealogy"। The Royal Ark। সংগ্রহের তারিখ ২০১১-০৬-১০।  "Wazir Mohammad Akbar Khan Provincial Grade 1 One-Day Tournament - Cricket Schedules, Updates, Results | ESPNcricinfo.com"। ESPNcricinfo। সংগ্রহের তারিখ ২০২৩-০১-৩০।  উইকিমিডিয়া কমন্সে উজির আকবর খাঁ সংক্রান্ত মিডিয়া রয়েছে।
নিউ জার্সি রুট ১৫৫

রুট ১৫৫ ছিল নিউ জার্সির বুর্লিংটন কাউন্টির পালমিরা এলাকার একটি ছোট রাজ্য মহাসড়ক। রাস্তাটি টেকনি-পালমিরা ব্রিজ ফেরিঘাট থেকে শুরু করে ইউএস রুট ১৩০ পর্যন্ত বিস্তৃত। টেকনি-পালমিরা ব্রিজ হবার পূর্ব পর্যন্ত এটি এনজে ৭৩ এর অংশ ছিল। ১৯২৭ সালের নামকরণে রুট এস৪১এন নামে রাস্তাটি তৈরী করা হয়। পরবর্তিতে বুর্লিংটন কাউন্টির কাউন্টি রুট ৬০৭ নামে পুনরায় নামকরণ করা হয়। নিউ জার্সি রুট ১৫৫ টেকনি-পালমিরা ব্রিজের একটু উত্তরদিকে পালমিরা ফেরিঘাট থেকে শুরু হয়। রাস্তাটি পূর্বদিকে চিনামিন্সন অ্যাভিনিউয়ের দিকে বিস্তৃত যাত্রাপথে পালমিরা শহরতলী এবং কিছু স্থানীয় রাস্তা অতিক্রম করে। কিছু পথ এনজে ৭৩ এর সাথে সমান্তরালে চলে, পালমিরায় ব্রড স্ট্রিট (কাউন্টি রুট ৫৪৩) অতিক্রম করে। রাস্তাটি পালমিরা শহরতলীতে পূর্ব দক্ষিণ-পূর্ব দিকে চিনামিন্সন অ্যাভিনিউ বরাবর অগ্রসর হয়। শহরতলী ছেড়ে এনজে ১৫৫ চিনামিন্সন পৌরসভার দিকে চলে যায়, এবং ইউএস রুট ১৩০(চিনামিন্সনের চারলেন বিশিষ্ট একমাত্র মহাসড়ক) এ গিয়ে মিলিত হয়। আসলে পালমিরা এলাকার চিনামিন্সন অ্যাভিনিউ নিউ জার্সি স্টেট হাইওয়ে রুট ২ এর অংশ ছিল, যা কিনা ১৯২২ সালে নামকরণ করা হয়, এবং আসল নিউ জার্সি মহাসড়ক ব্যবস্থার অংশ। পাচ বছর পর, মহাসড়ক ব্যবস্থা নতুন করে ডিজাইনের সময়১৯২৭ নিউ জার্সি মহাসড়ক ব্যবস্থা পুন:নামকরণ এবং ১৯৪১ সালে স্টেট হাইওয়ে রুট এস-৪১, যা কিনা বর্তমানে নিউ জার্সি রুট ৭৩। ১৯৫৩ নিউ জার্সি মহাসড়ক ব্যবস্থা পুন:নামকরণের পূর্ব পর্যন্ত রাস্তাটির নাম অবিকৃত অবস্থায় ছিল।আত:পর পুন:নামকরণের ফলে এটি এনজে ১৫৫ নাম ধারণ করে। এনজে ১৫৫ এর বাকি অংশকে বুর্লিংটন কাউন্টির দিকে ঘুরিয়ে দেয়া হয়, যা কাউন্টি রুট ৬০৭ এ যুক্ত হয়। পুরো রাস্তাটি ছিল বুর্লিংটন কাউন্টিতে। "BURLINGTON COUNTY 607 (South to North) (Straight Line Diagram)" (পিডিএফ)। New Jersey Department of Transportation। মে ২০১১। সংগ্রহের তারিখ নভেম্বর ১, ২০১৫।  গুগল (নভেম্বর ১, ২০১৫)। "নিউ জার্সি রুট ১৫৫" (মানচিত্র)। গুগল ম্যাপস। গুগল। সংগ্রহের তারিখ নভেম্বর ১, ২০১৫। উদ্ধৃতি টেমপ্লেট ইংরেজি প্যারামিটার ব্যবহার করেছে (link) State Highway Route map (মানচিত্র)। New Jersey Highway Department। ১৯২৫। সংগ্রহের তারিখ জুন ২৩, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Sketch Map Showing Approximate Locations of State Highway Routes (মানচিত্র)। New Jersey Highway Department। ১৯২৭। সংগ্রহের তারিখ জুন ২৩, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) "1953 renumbering"। New Jersey Department of Highways। জুন ২৮, ২০১১ তারিখে মূল থেকে আর্কাইভ করা। সংগ্রহের তারিখ জুলাই ৩১, ২০০৯।  Burlington County, NJ map (পিডিএফ) (মানচিত্র)। Burlington County, New Jersey। ২০০৮। সংগ্রহের তারিখ জুন ২৩, ২০০৯। উদ্ধৃতি টেমপ্লেট ইংরেজি প্যারামিটার ব্যবহার করেছে (link) [স্থায়ীভাবে অকার্যকর সংযোগ] উইকিমিডিয়া কমন্সে নিউ জার্সি রুট ১৫৫ সংক্রান্ত মিডিয়া রয়েছে। রুটের মানচিত্র: w:en:Template:Attached KML/New Jersey Route 155 KML is from Wikidata Unofficial New Jersey Route Log, Steve Alpert accessed on February 8, 2008